stanford-oval/wikipedia huggingface dataset:
Mäestjärv
Luontoarvoja ja luokittelu

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu (vir. keskmise karedusega kihistunud veega järv). Järvi luokitellaan limnologisesti sekä kovavetiseksi järveksi että eutrofiseksi järveksi (vir. kalgiveeline eutroofne tai kalgiveeline rohketoiteline, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat. Järvi on silloin rehevöitynyt.
Se sijaitsee Järvedeorun laaksossa ja on sen järviketjun suurin järvi. Järvessä on suoritettu järvenlasku, jonka seurauksena viereinen Väikene Mäestjärv on eronnut siitä omaksi järveksi. Mäestjärv sijaitsee laakson tulvatasanteella ja sen rantaviiva on soistunutta metsää tai niittyä. Järven pohja on mutaa, mutta se on samalla epätasainen. Järven syvin kohta sijaitsee sen koillisosassa. Vesi on kesäisin ja talvisin lämpötilakerrostunutta. Vedenväri on vihertävän keltaista ja näkösyvyys on 2,3 metriä. Järven vesikasvillisuus inventoitiin vuonna 1971. Vaikka kasvilajeja löydettiin 22, oli niiden määrä vähäinen. Järvessä elää ainakin lahna, hauki, särki ja ahven ja toisinaan tavataan suutaria, kiisteä ja madetta. Järveä pidetään kauniina.
Vesistösuhteita

Mäestjärv kuuluu Võhandu jõen valuma-alueeseen, jossa sen lasku-uoma Oraoja on Iskna jõen sivuhaara. Oraojalla, jonka toinen nimitys on Märssoo peakraav, on yläjuoksulla pituutta, sillä sen lähdelampi sijaitsee 2,5 kilometrin päässä. Oraoja laskee alas ylängöltä ja yhtyy Iskna jõgeen Noodasjärven lasku-uomaan, joka on suoraksi kaivettu itä-länsi-suuntainen kanava. Joki yhtyy Võhandu jõgeen neljän kilometrin päässä Kääpan taajaman lähellä. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Huomautuksia

↑  Järven tilavuus on laskettu kertomalla järven pinta-ala sen keskisyvyydellä. Tämä ei ole viranomaisten määrittämä arvo!
1 2  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
Matthias Joseph Isuja

Matthias Joseph Isuja (14. elokuuta 1929 Haubi – 13. huhtikuuta 2016) oli tansanialainen roomalaiskatolinen piispa. Hänet vihittiin papiksi Dodoman hiippakuntaan 24. joulukuuta 1960 ja nimitettiin sen piispaksi 26. kesäkuuta 1972. Piispaksi vihkiminen seurasi 17. syyskuuta. Pääkonsekraattorina toimi Laurean Rugambwa, jota avustivat Marc Mihayo ja Adriani Mkoba.
Isuja jäi eläkkeelle 15. tammikuuta 2005.
Matthias Kessler

| Matthias Kessler |
| --- | --- |
 Matthias Kessler Rund um den Henninger Turm -kilpailussa 2005
Henkilötiedot
Syntynyt: 16. toukokuuta 1979 (ikä 45)
Kansalaisuus:   Saksa
Pyöräilijä
Lempinimi:  Mattse
Joukkue:  lopettanut
Laji:  maantie
Rooli:  ajaja
Ajajatyyppi:  klassikkojen erikoismies
Ura
Ammattilaisjoukkue(et)
2000–2006 2007:  Telekom / T-Mobile Astana
Suurimmat voitot
 Ranskan ympäriajo, etappi 
 Tiedot päivitetty: 23. tammikuuta 2019 
Matthias Kessler (s. 16. toukokuuta 1979 Nürnberg, Länsi-Saksa) on saksalainen maantiepyöräilijä.
Kessler saavutti MM-pronssia alle 23-vuotiaiden maantieajossa Veronassa 1999. Hän aloitti ammattilaisuransa seuraavana vuonna Telekom-tallissa, ja edusti samaa joukkuetta, uudelta nimeltään T-Mobile Team, vuoteen 2006. Kaudella 2007 hän ajoi Astana-tallissa. Se jäi hänen viimeiseksi ammattilaisvuodekseen.
Kessler voitti Ranskan ympäriajossa 2006 Alankomaiden Valkenburgiin päättyneen kolmannen etapin karattuaan pääjoukosta runsaat kaksi kilometriä ennen maalia. GP Miguel Indurain -kilpailun hän voitti kahdesti. Kevään klassikkokilpailuissa hän sijoittui useita kertoja kymmenen parhaan joukkoon.
Kessler sai kahden vuoden kilpailukiellon jäätyään kiinni testosteronin käytöstä 2007. Tammikuussa 2010 hän loukkaantui vakavasti törmättyään kissaan harjoitellessaan Mallorcalla. Sairaalan tiedottajan mukaan hän sai vakavia päävammoja ja hänet vaivutettiin koomaan.
Matador (televisiosarja)

| Matador |
| --- | --- |

Tyyli:  draama
Kestoaika:  41–126 min
Luoja(t):  Lise Nørgaard ja Erik Balling
Pääosissa:  Jørgen Buckhøj Ghita Nørby Buster Larsen Malene Schwartz Holger Juul Hansen Ulla Henningsen
Alkuperämaa:  Tanska
Alkuperäiskieli:  tanska
Esitetty:  1978 – 1982
Tuotantokausia:  3
Jaksoja:  24
Tuotanto
Ohjaaja(t):  Erik Balling
Käsikirjoittaja(t):  Lise Nørgaard, Erik Balling, Paul Hammerich, Jens Louis Petersen, Karen Smith
Säveltäjä(t):  Bent Fabricius-Bjerre
Tuotantoyhtiö(t):  DR
Aiheesta muualla
IMDb 
Matador on tanskalainen 24-osainen televisiosarja vuosilta 1978–1982. Lise Nørgaardin ja Erik Ballingin luomassa sarjassa eletään 1930-luvun lama-ajasta vuoteen 1947 kuvitteellisessa Korsbækin maaseutukaupungissa. Sarjan nimi tulee Monopoly-lautapelin tanskankielisestä nimestä.
Juoni

Kauppamatkustaja Mads Skjern saapuu poikansa kanssa Korsbæckiin ja päättää asettua kaupunkiin. Hän perustaa naisten vaatetusliikkeen, joka pian ajaa vararikkoon paikkakunnan perinteisen saman alan yrityksen. Skjern laajentaa liiketoimintaansa perustamalla pankin. Sarjassa on monia muitakin henkilöhahmoja ja sivujuonia.
Vastaanotto

Sarja oli suuri menestys kotimaassaan Tanskassa ja myös Ruotsissa ja Norjassa. Sen uusintaesitysjakso sai vuonna 1986 peräti 3,6 miljoonaa katsojaa, mistä tuli Tanskan kaikkien aikojen ennätys. Sarja julkaistiin myös 12 DVD-levyn pakettina, josta tuli maan suosituin DVD-julkaisu.
Suomessa Matador esitettiin ensi kerran vasta 2007 ja uudestaan 2014.
Vuonna 2006 Matador valittiin yhtenä kahdestatoista tanskalaiselokuvasta mukaan Tanskan kulttuurikaanoniin.
Käännös suomeksi
Melvi Marin

| Melvi Marin> Henkilötiedot |
| --- | --- |
Kansalaisuus:   Bolivia
Kyokushin-ottelija
Painoluokka:  raskassarja
| Mitalit> Maa:   Bolivia.Naisten kyokushin.MM-kilpailut  | Mitalit> Maa:   Bolivia.Naisten kyokushin.MM-kilpailut  | Mitalit> Maa:   Bolivia.Naisten kyokushin.MM-kilpailut  | Maa:   Bolivia> Naisten kyokushin. |
| --- | --- | --- | --- |
|  Pronssia | Tokio 1997 | +64 kg |  |
Melvi Marin on bolivialainen karateka. Hän saavutti Kyokushinissa EM-pronssia. Marin voitti mitalikamppailussa Monika Thiemin.
Meana Sardo

| Meana Sardo (Meàna) |
| --- | --- |
 Sijainti Nuoron maakunnassa
 Meana Sardo
 Koordinaatit: 40.271°0′0″N, 9.402°0′0″E 
Valtio:   Italia
Alue:  Sardinia
Maakunta:  Nuoro
Pinta-ala:  
 – Kokonaispinta-ala:  73,8 km²
Korkeus:  588 m
Väkiluku:  1 813
Aikavyöhyke:  UTC+1
 – Kesäaika:  UTC+2
Postinumero:  08030
Suuntanumero(t):    0784
Rekisterikilpi:  NU
 
 http://www.comune.meanasardo.nu.it 
Infobox OKVirheellinen NIMI-arvo: 
Meana Sardo (sardiksi Meàna) on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 1 813 asukasta (vuonna 2016) ja sen pinta-ala on 73,8 neliökilometriä. Se sijaitsee 588 metrin korkeudella merenpinnasta.
Aiheesta muualla

Kuvia tai muita tiedostoja aiheesta Meana Sardo Wikimedia Commonsissa
Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili
Manuela Zinsberger

Manuela Zinsberger (s. 19. lokakuuta 1995) on itävaltalainen jalkapalloilija, pelipaikaltaan maalivahti. Hän on pelannut Itävallan naisten maajoukkueessa 4. heinäkuuta 2022 mennessä 78 maaottelua. Hän pelasi muun muassa EM-kisoissa 2017, joissa Itävalta selviytyi välieriin. Ensimmäisen maaottelunsa hän pelasi kesäkuussa 2013 Sloveniaa vastaan.
Seuratasolla Zinsberger on edustanut saksalaista Bayern Müncheniä vuosina 2014–2019 ja siirtyi toukokuussa 2019 englantilaisseura Arsenaliin.
Aiheesta muualla

Kuvia tai muita tiedostoja aiheesta Manuela Zinsberger Wikimedia Commonsissa
Itävallan joukkue – Jalkapallon naisten EM-kilpailut 2017
1 Zinsberger |
2 Georgieva |
3 Naschenweng |
4 Pinther |
5 Maierhofer |
6 Schiechtl |
7 Wenninger |
8 Prohaska |
9 Zadrazil |
10 Burger |
11 Schnaderbeck |
12 Enzinger |
13 Kirchberger |
14 Dunst |
15 Billa |
16 Eder |
17 Puntigam |
18 Feiersinger |
19 Aschauer |
20 Makas |
21 Pfeiler |
22 Klein |
23 Grössinger |
Valmentaja Thalhammer
Itävallan joukkue – Jalkapallon naisten EM-kilpailut 2022
1 Zinsberger |
2 Georgieva |
3 Naschenweng |
4 Degen |
5 Schasching |
6 Schiechtl |
7 Wenninger |
8 Dunst |
9 Zadrazil |
10 Feiersinger |
11 Schnaderbeck |
12 Wienroither |
13 Kirchberger |
14 Höbinger |
15 Billa |
16 Eder |
17 Puntigam |
18 Hickelsberger-Füller |
19 Hanshaw |
20 Makas |
21 Kresche |
22 Enzinger |
23 Pal |
Valmentaja Fuhrmann
Master Blaster

Master Blaster on saksalainen yhtye, joka soittaa elektronista tanssimusiikkia sekä trancea. Master Blasterin perusti trance-tuottaja Sascha van Holt yhdessä DJ:nä ja tuottajana toimineen Rico Bernasconin ja trance-tuottaja Mike De Villen kanssa.
Master Blastersin ensimmäinen single oli ”Hypnotic Tango” vuonna 2002. Tämän jälkeen vuonna 2003 Master Blaster julkaisi kaksi maxisingleä (enemmän kuin kaksi tavallista raitaa), jotka olivat ”Ballet Dancer” ja ”How Old R U?”. Samana vuonna ilmestyi myös albumi, We Love Italo Disco.
Master Blasterillä on yhteensä 13 julkaisua, joista uusin on vuonna 2012 tullut single ” Let's Get Mad”.
Master Blaster on tiettävästi neljästi esiintynyt Suomessa vuosina 2018, 2019, 2021 ja 2022, ensin tamperelaisten, lappeenrantalaisten, espoolaisten ja sitten oululaisten sähköteekkarien järjestämissä juhlissa.
Diskografia > Albumit

We Love Italo Disco (2003)
Put Your Hands Up (2008)
Diskografia > Singlet

Hypnotic Tango (2002)
Ballet Dancer (2003)
How Old R U (2003)
Dial My Number (2004)
Since You've Been Gone (2006)
Walking in Memphis / Can Delight (2007)
Everywhere (2008)
Come Clean (2009)
Back to the Sunshine (2010)
Hypnotic Tango 2k12 (2012)
How Old Are You 2014 (2014)
Now You're Gone (& Norda) (2018)
Melvil Dewey

Melvil Dewey
Melville Louis Kossuth (Melvil) Dewey (10. joulukuuta 1851 – 26. joulukuuta 1931) oli kirja-aineiston luokittelun pioneeri, joka loi Deweyn luokittelun.
Dewey syntyi Adams Centerissä New Yorkissa Yhdysvalloissa. Hän opiskeli Amherstin yliopistossa ja valmistui vuonna 1874. Työskennellessään avustajana Amherstin kirjastossa vuosina 1874–1877 Dewey kehitti luokittelujärjestelmänsä.
Dewey muutti Bostoniin ja perusti The Library Journal -lehden, josta tuli tärkeä vaikuttaja kirjastojen kehittämisessä ja niiden hallinnossa. Dewey oli myös perustamassa Yhdysvaltain kirjastoyhdistystä ALA:ta vuonna 1876.
Vuonna 1883 Deweystä tuli Columbian yliopiston kirjastonhoitaja, ja seuraavana vuonna hän perusti Columbia School of Library Economyn. Se oli ensimmäinen kirjastovirkailijoiden koulutusta varten perustettu koulu ja siitä tuli erittäin suosittu. Vuonna 1890 koulu siirrettiin Albanyyn New Yorkin osavaltioon, missä koulun nimeksi tuli New York State Library School. Dewey toimi koulun johtajana vuosina 1888–1906. Hän uudisti voimakkaasti New Yorkin osavaltion kirjastoa.
Myöhemmin elämässään Dewey kiinnostui englannin kielen ortografian uudistamisesta. Hän ajoi asiaa ja vaihtoi etunimensä aikuisena ”Melvillestä” yksinkertaisemmaksi muotoon ”Melvil”. Hän myös kirjoitti osan elämästään sukunimensä muodossa ”Dui”.
Mario Terán

Mario Terán (9. huhtikuuta 1941 – 10. maaliskuuta 2022) oli Bolivian armeijan kersantti, joka teloitti majuri Zenteno Anayan käskystä kuubalaisen vallankumouksellisen Che Guevaran La Higueran koulurakennuksessa 9. lokakuuta 1967. CIA:n agentin Félix Rodríquezin mukaan tehtävään valittu kersantti Terán vaikutti selvästi päihtyneeltä.  Terán astui sisään huoneeseen, jossa Guevaraa pidettiin sidottuna, ja hetken emmittyään ampui tätä puoliautomaattikiväärillään (M1) useita kertoja keskivartalon alueelle. Che Guevaran väitetään sanoneen teloittajalleen: "Tiedän, että olet tullut ampumaan minut. Ammu, pelkuri, sinä ammut vain ihmisen."
Terán sai vuonna 2006 Kuuban valtion ilmaiseksi tarjoaman harmaakaihileikkauksen, joka palautti hänen näkönsä ennalleen.
Marianna Debes Dahl

| Marianna Debes Dahl> Henkilötiedot |
| --- | --- |
Syntynyt: 24. marraskuuta 1947 (ikä 76) Vestmanna, Färsaaret
Ammatti:  kirjailija
Kirjailija
Äidinkieli: fääri
Tuotannon kieli: fääri
Aiheesta muualla
Löydä lisää kirjailijoitaKirjallisuuden teemasivulta
Marianna Debes Dahl (s. 24. marraskuuta 1947 Vestmanna, Färsaaret) on färsaarelainen kirjailija.
Dahl asui lapsena Tórshavnissa mutta muutti 12-vuotiaana Tanskaan Hillerødiin Marie Mørk Skolenin kouluun. Myöhemmin hän oli vaihto-oppilaana Yhdysvalloissa. Hän suoritti tutkinnon Toftegård Studenterkursuksella 1967 ja opiskeli sitten kirjallisuutta Kööpenhaminan yliopistossa. Hän palasi Tórshavniin 1971, jossa hän opiskeli opettajaksi Føroya Læraraskúliissa ja valmistui 1975. Siellä hän alkoi kirjoittaa. Hän työskenteli monta vuotta opettajana, mutta sen jälkeen hän on työskennellyt eri aloilla. Hänen esikoisteoksensa on lastenkirja, 1975 ilmestynyt Burtur á heiði, ja sittemmin hän on kirjoittanut kaunokirjallisia teoksia lapsille ja aikuisille. Hän on ollut Färsaarten kirjailijayhdistyksen (Rithøvundafelag Føroya) puheenjohtaja 1980–1981 ja oli tehtävässä ensimmäinen nainen.
Dahlin isä oli Hanus Debes Joensen, joka oli virkalääkäri Färsaarilla 1949–1979.
Dahlin teoksia ei ole suomennettu.
Palkinnot

Barnamentanarheiðursløn Tórshavnar býráðs, 1978
Maria Lundqvist

Maria Lundqvist
Maria Lundqvist (s. 14. lokakuuta 1963) on ruotsalainen näyttelijä. Lundqvist on kotoisin Hälsöstä, Göteborgin läheltä.[lähde? ]
Lundqvist kouluttautui Göteborgin teatterikoulussa ja on ollut sen jälkeen kiinnitettynä Göteborgin kaupunginteatterissa, Backateaternissa ja Folkteaternissa. Hän tuli tunnetuksi varsinkin lasten keskuudessa roolistaan poliisikonstaapelina ruotsalaisessa joulukalenterissa vuonna 1994.[lähde? ]
Hänen roolihahmonsa Sally oli suuri menestys samannimisessä televisiosarjassa vuonna 1998. Lundqvist on ollut mukana musikaaleissa ja muutamassa elokuvassa.[lähde? ] Vuonna 2006 hänet palkittiin Signen roolista elokuvassa Äideistä parhain parhaan naispääosan esittäjänä sekä Ruotsin elokuvainstituutin Guldbagge[lähde? ]- että suomalaisten Jussi-palkinnolla.
Elokuvia ja TV-sarjoja

2024 - Agata Christien Hjerson
2007 - Uusi ihminen
2006 - Heartbreak Hotel
2005 - Äideistä parhain
2004 - Kniven i hjärtat
2004 - Kvinnor emellan
2003 - Paratiisi
2001 - Uutispommi
2001 - Perhesalaisuuksia
2000 – Före stormen
1999 - Sjön
1998 - Sally
1997 - Svensson Svensson - elokuva
Naseeruddin Shah

| Naseeruddin Shah |
| --- | --- |
 Naseeruddin Shah vuonna 2012.
Henkilötiedot
Syntynyt: 20. heinäkuuta 1950 (ikä 74) Barabanki, Uttar Pradesh, Intia
Ammatti:  näyttelijä
Puoliso:  Manara Sikri Ratna Pathak (vih. 1982)
Lapset:  3; mukaan lukien Vivaan Shah
Näyttelijä
Aktiivisena:  1975–
Aiheesta muualla
IMDb 
Elonet
AllMovie
Naseeruddin Shah (s. 20. heinäkuuta 1950 Barabanki, Uttar Pradesh, Intia) on intialainen näyttelijä. Häntä pidetään yhtenä Intian parhaista näyttelijöistä. Shah on voittanut useita arvostettuja palkintoja, kuten kolme National Film Awards -palkintoa ja kolme Filmfare Awards -palkintoa. Intian valtio myönsi hänelle Padma Shri -palkinnon vuonna 1987 ja Padma Bhushan -palkinnon vuonna 2003.
Yksityiselämä

Shah on naimisissa näyttelijä Ratna Pathakin kanssa. Heillä on kaksi poikaa, näyttelijät Imaad Shah ja Vivaan Shah, minkä lisäksi Shahilla on tytär ensimmäisestä avioliitostaan.
Valikoitu filmografia

| --- | --- |
 Bhumika (1977)  Junoon (1978)  Umrao Jaan (1981)  Masoom (1983)  Karma (1986)  Mirch Masala (1987)  Täydellinen murhaaja (The Perfect Murder, 1988)  Chamatkar (1992)  Kabhi Haan Kabhi Naa (1994)  Chaahat (1996) :  Sarfarosh (1999)  Monsoon Wedding (2001)  Herrasmiesliiga (The League of Extraordinary Gentlemen, 2003)  Main Hoon Na (2004)  Krrish (2006)  Omkara (2006)  Jaane Tu… Ya Jaane Na (2008)  7 Khoon Maaf (2011)  Zindagi Na Milegi Dobara (2011)  The Dirty Picture (2011)
Palkinnot

National Film Awards
1979: Paras miespääosa – Sparsh
1984: Paras miespääosa – Paar
2006: Paras miessivuosa – Iqbal
Filmfare Awards
1981: Paras miespääosa – Aakrosh
1982: Paras miespääosa – Chakra
1984: Paras miespääosa – Masoom
Ehdokkuudet
1993: Paras miessivuosa – Sir
1995: Paras negatiivinen rooli – Mohra
1996: Paras miessivuosa – Naajayaz
1998: Paras negatiivinen rooli – Chaahat
2000: Paras negatiivinen rooli – Sarfarosh
2007: Paras negatiivinen rooli – Krrish
2008: Paras miespääosa – A Wednesday
Venetsian elokuvajuhlat
1984: Parhaan miesnäyttelijän Coppa Volpi – Paar
Muita palkintoja
1987: Padma Shri
2003: Padma Bhushan
Aiheesta muualla

Wikimedia Commonsissa on kuvia tai muita tiedostoja aiheesta .
Naseeruddin Shah Internet Movie Databasessa. (englanniksi)
Naseeruddin Shah Elonetissä.
Naseeruddin Shah Allmoviessa (englanniksi)
Markus Blom

Markus Blom (s. 25. lokakuuta 1982) on suomalainen laulaja ja ääninäyttelijä. Hän asuu Salossa ja Vaasassa. Hän on ollut muutamaan otteeseen Idolsissa.
Marianna (kirja)

Marianna on Nancy Buckhinghamin kirjoittama kirja, josta ilmestyi Kaarina Jaatisen suomennos Kariston kustantamana 1983. Kirjan tapahtumat sijoittuvat 1800-luvun loppupuolelta 1900-luvun alkuun.
NHL-kausi 1951–1952

NHL-kausi 1951–1952 oli National Hockey Leaguen historian 35. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti Detroit Red Wings, joka kukisti finaalisarjassa Montreal Canadiensin otteluvoitoin 4–0. Kyseessä oli Red Wingsin seurahistorian viides Stanley Cup -mestaruus.
Runkosarjan piste- ja maalipörssin sekä Art Ross Trophyn ja Hart Trophyn voitti Gordie Howe. Howe keräsi 70 ottelussa yhteensä 86 tehopistettä, joista 47 oli maaleja ja 39 syöttöpisteitä. Pudotuspelien pistepörssin ykkönen oli Howen tavoin Detroit Red Wingsia edustanut Ted Lindsay. Hän teki 8 pudotuspeliottelussa 7 tehopistettä, joista 5 oli maaleja ja 2 maaliin johtaneita syöttöjä. Parhaalle tulokkaalle myönnettävän Calder Memorial Trophyn sai Montreal Canadiensien Bernie Geoffrion, joka teki runkosarjassa 30 maalia ja antoi 24 maaliin johtanutta syöttöä. Ainoastaan Howe ja Bill Mosienko tekivät kauden aikana enemmän maaleja kuin Geoffrion.
Runkosarja

Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu.
| Joukkue | O | V | H | T | Pist>  | + | − |
| --- | --- | --- | --- | --- | --- | --- | --- |
| Detroit Red Wings | 70 | 44 | 14 | 12 | 100 | 215 | 133 |
| Montreal Canadiens | 70 | 34 | 26 | 10 | 78 | 195 | 164 |
| Toronto Maple Leafs | 70 | 29 | 25 | 16 | 74 | 168 | 157 |
| Boston Bruins | 70 | 25 | 29 | 16 | 66 | 162 | 176 |
| New York Rangers | 70 | 23 | 34 | 13 | 59 | 192 | 219 |
| Chicago Black Hawks | 70 | 17 | 44 | 9 | 43 | 158 | 241 |
Runkosarja > Runkosarjan pistepörssi

Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
| Pelaaja | Joukkue | O | M | S | Pist>  | RM |
| --- | --- | --- | --- | --- | --- | --- |
| Gordie Howe | Detroit Red Wings | 70 | 47 | 39 | 86 | 78 |
| Ted Lindsay | Detroit Red Wings | 70 | 30 | 39 | 69 | 123 |
| Elmer Lach | Montreal Canadiens | 70 | 15 | 50 | 65 | 36 |
| Don Raleigh | New York Rangers | 70 | 19 | 42 | 61 | 14 |
| Sid Smith | Toronto Maple Leafs | 70 | 27 | 30 | 57 | 6 |
| Bernie Geoffrion | Montreal Canadiens | 67 | 30 | 24 | 54 | 66 |
| Bill Mosienko | Chicago Black Hawks | 70 | 31 | 22 | 53 | 10 |
| Sid Abel | Detroit Red Wings | 62 | 17 | 36 | 53 | 32 |
| Ted Kennedy  | Toronto Maple Leafs | 70 | 19 | 33 | 52 | 33 |
| Milt Schmidt | Boston Bruins | 69 | 21 | 29 | 50 | 57 |
Pudotuspelit

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
|   | Välierät | Välierät | Välierät |   |   | Stanley Cup -finaali | Stanley Cup -finaali | Stanley Cup -finaali |
 
|   | 1 |  Detroit Red Wings | 4 |   |  |  |  |  |
|   | 3 |  Toronto Maple Leafs | 0 |   |   |  |  |  |
|   |   |   |   |   |   | 1 |  Detroit Red Wings | 4 |
|   |   |   |   |   |   | 2 |  Montreal Canadiens | 0 |
|   | 2 |  Montreal Canadiens | 4 |   |   |  |  |  |
|   | 4 |  Boston Bruins | 3 |   |  |  |  |  |
Pudotuspelit > Pudotuspelien pistepörssi

Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
| Pelaaja | Joukkue | O | M | S | Pist>  | RM |
| --- | --- | --- | --- | --- | --- | --- |
| Ted Lindsay | Detroit Red Wings | 8 | 5 | 2 | 7 | 8 |
| Floyd Curry | Montreal Canadiens | 11 | 4 | 3 | 7 | 6 |
| Gordie Howe | Detroit Red Wings | 8 | 2 | 5 | 7 | 2 |
| Metro Prystai | Detroit Red Wings | 8 | 2 | 5 | 7 | 0 |
| Maurice Richard | Montreal Canadiens | 11 | 4 | 2 | 6 | 6 |
| Johnny Wilson | Detroit Red Wings | 8 | 4 | 1 | 5 | 5 |
| Glen Skov | Detroit Red Wings | 8 | 1 | 4 | 5 | 16 |
| Bernie Geoffrion | Montreal Canadiens | 11 | 3 | 1 | 4 | 6 |
| Tony Leswick | Detroit Red Wings | 8 | 3 | 1 | 4 | 22 |
| Billy Reay | Montreal Canadiens | 10 | 2 | 2 | 4 | 7 |
NHL-palkinnot

| --- | --- |
Prince of Wales Trophy:: Detroit Red Wings 
Art Ross Trophy:: Gordie Howe, Detroit Red Wings 
Calder Memorial Trophy:: Bernie Geoffrion, Montreal Canadiens 
Hart Trophy:: Gordie Howe, Detroit Red Wings 
Lady Byng Memorial Trophy:: Sid Smith, Toronto Maple Leafs 
Vezina Trophy:: Terry Sawchuk, Detroit Red Wings
NHL-palkinnot > Tähdistökentälliset

| Ykköstähtikenttä |   Pelipaikka   | Kakkostähtikenttä |
| --- | --- | --- |
| Terry Sawchuk, Detroit Red Wings | maalivahti | Jim Henry, Boston Bruins |
| Doug Harvey, Montreal Canadiens | puolustaja | Hy Buller, New York Rangers |
| Red Kelly, Detroit Red Wings | puolustaja | Jimmy Thomson, Toronto Maple Leafs |
| Elmer Lach, Montreal Canadiens | keskushyökkääjä | Milt Schmidt, Boston Bruins |
| Ted Lindsay, Detroit Red Wings | vasen laitahyökkääjä | Sid Smith, Toronto Maple Leafs |
| Gordie Howe, Detroit Red Wings | oikea laitahyökkääjä | Maurice Richard, Montreal Canadiens |
Melville Baker

Melville Baker (24. huhtikuuta 1901 – 10. huhtikuuta 1958) oli yhdysvaltalainen elokuvakäsikirjoittaja. Hänen töidensä joukossa ovat Sirkuspoika (1928), Romanttinen yö (1930), Ikuinen miehekkyys (1931), Viettelijä (1932), Rakastuneita naisia (1936) ja Viimeinen pari ulos (1943).
Baker menehtyi sydänkohtaukseen Nizzassa, Ranskan Rivieralla vain 56 vuoden ikäisenä.
Aiheesta muualla

Melville Baker Internet Movie Databasessa. (englanniksi)